Анита Рачвелишвили

Анита Рачвелишвили (; 1984 елның 28 июне, Тбилиси, Гөрҗи ССР, ССРБ) — Гөрҗистан опера җырчысы (меццо-сопрано).

 Тормыш юлы 
Анита Рачвелишвили Мухран Мачавариани исемендәге музыка мәктәбендә фортепианода уйнарга өйрәнгән. Аннары  укырга керә, анда Манан Эгадзеда вокалга өйрәнә. 

Консерватория студенты буларак, Палиашвили исемендәге Гөрҗистан опера һәм балет театрында «Риголетто»да Маддалена партиясен башкарган. Ул Миланда Ла Скала Академиясендә музыкаль белем алуын дәвам итә. Анда «Ла Скала» театры директоры Даниэль Баренбойм аны «Кармен» операсының яңа куелышында төп рольне башкарырга чакыра. 2009 елда тенор Йонас Кауфманның Дон Хосе ролендәге әлеге «Кармен» куелышы дөньяның күп кенә илләрендә телевидение аша трансляцияләнә һәм Анита Рачвелишвилига халыкара танылу китерә. Тәнкыйтьчеләр аның көчле тавышын һәм тәэсирләндерерлек сәхнә мөлаемлыгын билгеләп үтәләр.

Рачвелишвили Лондонның Король опера театры, Канада операсы, Нью-Йорктагы Метрополитен-опера һәм башка әйдәп баручы опера театрларында Кармен партиясен башкара. Аның башка опера партияләре арасында Орфей («Орфей һәм Эвридика»), Далила («Самсон һәм Далила»), Дульсинея («Дон Кихот») һәм Кончаковна («Князь Игорь») бар. 2016 елда Рачвелишвили Париж операсында «Аида»ның яңа куелышында Амнерис партиясендә чыгыш ясый, моның өчен тәнкыйтьчеләр мактавына лаек була.

2019 елның җәендә Грузиядә хөкүмәткә каршы протестларны хуплый һәм Грузия гражданнары алдында Россиядә чыгыш ясаганнары өчен гафу үтенәГрузинская певица извинилась за выступления в РФ.

 Гаилә 
2016 елда музыкант һәм грузин җырчысы Отар Майсурадзега кияүгә чыгаНа свадьбе Аниты Рачвелишвили повеселилась вся грузинская элита // sputnik-georgia.ru.

 Бүләкләр 

 2017 — Bachtrack Opera Awards — иң яхшы җырчыЛучшая певица: Анита Рачвелишвили — призер Bachtrack Opera Awards

 Искәрмәләр 

Төркем:Меццо-сопрано
Төркем:Тифлистә туганнар
Төркем:Википедия:Замандашлар биографиясе
Төркем:1984 елда туганнар
Төркем:28 июнь көнне туганнар